*For filmen fra 2020, se Fjols til fjells (2020)*

***Fjols til fjells*** er en norsk filmkomedie fra 1957 regissert av Edith Carlmar.

Filmen er en situasjons- og forvekslingskomedie hvor vi møter komikeren Leif Juster i hovedrollen som hotellbestyrer Poppe samt Unni Bernhoft som piccoloen Rudolf som forsøker å hjelpe gjestene ved Hurlumhei Høyfjellshotell. Manuset ble skrevet av Otto Carlmar og bygger på lystspillet *Bare jatt me'n* av Sverre Bævre, Bias Bernhoft og Gösta Stevens. Tross lunkne kritikker ble filmen en stor publikumssuksess på 1950-tallet. Filmen er en del av serien «Norske klassikere» og er blitt vist på NRK mange ganger, ofte som del av påskeprogrammet. Filmen ble utgitt i HD på Blu-ray for første gang 8. desember 2023 i prosjektet Norske Filmklassikere.

I 2020 fikk filmen en oppfølger med samme navn der Herbert Nordrum spiller hovedrollen som Poppe, som der er barnebarnet til Leif Justers rollefigur fra den opprinnelige filmen, og som ønsker å kjøpe og rehabilitere Hurumhei hotell.

Handling
--------

To gjester som ser helt like ut, ankommer Hurumhei hotell. Resepsjonssjefen Poppe tror de to gjestene er samme person, og begynner etter hvert å lure på om han holder på å bli sprø. Den ene gjesten er den berømte skuespilleren Teddy Winter, mens hans dobbeltgjenger, en ikke navngitt ornitolog, er en nerdete professor. Også to av skuespillerens tidligere kjærester, en skuespillerinne ved navn Eva Sommer og en kjent mannekeng ved navn Mona Miller, dukker opp på hotellet, noe som øker forvirringen ytterligere.

Filmen ble spilt inn på Skeikampen Hotell i Gausdal 1957. (Se Årbok for Gudbrandsdalen nr 73 år 2005)
Usanne rykter sier at filmen ble spilt inn i Østerdalen, men det stemmer ikke.

Ved en feil legger mannekengen an på professoren, som blir irritert over tilnærmelsene. Dette medfører også problemer for Teddy Winter. Skuespillerinnen får på sin side vite at mannekengen har lagt an på skuespilleren, og forviklingene eskalerer. 

Samtidig forkler datteren til hotelldirektøren seg som en pikkolo ved hotellet, for å bevise ovenfor faren sin at hun ikke bare er et bortskjemt barn.

Rolleliste
----------

Komikeren Leif Juster og Unni Bernhoft spiller hovedrollene i filmen. Foto fra Edderkoppen teater i 1959.  Foto: Leif Ørnelun / Oslo Museum 

| Skuespiller | Rolle |
| --- | --- |
| Leif Juster | hotellportiér Poppe |
| Unni Bernhoft | Ruth Granberg / piccolo Rudolf |
| Frank Robert | skuespiller Teddy Winter / ornitologen |
| Nanna Stenersen | værelsespike Lalla Torsen |
| Anne-Lise Wang | mannekeng Mona Miller |
| Anne Lise Christiansen | skuespillerinne Eva Sommer |
| Willie Hoel | doktor Grå |
| Einar Sissener | direktør Granberg |
| Brita Bigum | fru Rosenkrantz |
| Edith Carlmar | oldfrue på hotellet (ukreditert) |
| Otto Carlmar | direktør Blom |
| Liv Ullmann | gjest på hotellet (ukreditert) |

Referanser
----------

1. 1 2 3 4 5 6  ; besøksdato: 16. februar 2016.
2. 1 2 3 4 5 6 7 8 9 10 11  «Fjolls til fjells». *Nasjonalbiblioteket* **(norsk)**. Besøkt 18. januar 2020.
3. ↑  «Fjolls til fjells». *Internet Movie Database*. Besøkt 27. mai 2016.
4. ↑  «Fjolls til fjells». *Nasjonalbiblioteket*. Besøkt 16. februar 2016.
5. ↑  «Full Cast & Crew». *Internet Movie Database* **(flere språk)**. Besøkt 18. januar 2020.
6. ↑   Nasjonalbiblioteket, «Fjolls til fjells», verkets språk norsk, besøkt 18. januar 2020[Hentet fra Wikidata]
7. ↑   Internet Movie Database, «Fjolls til fjells», besøkt 27. mai 2016[Hentet fra Wikidata]

Eksterne lenker
---------------

* (en) *Fjols til fjells* på Internet Movie Database Rediger på Wikidata

* (no) *Fjols til fjells* i Nasjonalbibliotekets filmografi Rediger på Wikidata

* (no) *Fjols til fjells* hos Filmfront Rediger på Wikidata

* (no) *Fjols til fjells* på NRK TV Rediger på Wikidata

* (fr) *Fjols til fjells* på Allociné Rediger på Wikidata

* (nl) *Fjols til fjells* på MovieMeter Rediger på Wikidata
* Filmklipp
* Filmanmeldelse

|  |  |
| --- | --- |
| Oppslagsverk/autoritetsdata | Store norske leksikon
 |